Εναλλακτικοί μέθοδοι αντιμετώπισης της Νοσεμίασης που προκαλείται από το Nosema ceranae
Creators: name: Καραγιάννη, Άννα Κωνσταντίνου
Publisher: name: Aristotle University of Thessaloniki
Year: 2012
Subjects: Nosema ceranae
εργαστηριακή εκβλάστηση N. ceranae
αντιμετώπιση Νοσεμίασης
in vitro spore hatching of N. ceranae.
confrontation of Nosemosis

description: Στην παρούσα διατριβή καταρχήν εξετάζεται η θεραπευτική δράση του Vita Feed Gold σε σιρόπι και ζαχαροζύμαρο, του Nosestat σε σιρόπι, του Σκόρδου σε ζαχαροζύμαρο και του Fumidil B σε σιρόπι και ζαχαροζύμαρο (το τελευταίο χρησιμοποιήθηκε αποκλειστικά για λόγους σύγκρισης αποτελεσματικότητας) και οι πιθανές παρενέργειές τους στις μέλισσες (με μέτρηση της μεταβολής πλαισίων γόνου και πληθυσμού, κατανάλωσης τροφής και αριθμού νεκρών μελισσών στην είσοδο της κυψέλης) προκειμένου να μπορούν να χρησιμοποιηθούν μέσα στο μελίσσι για τη θεραπεία της Νοσεμίασης. Για το σκοπό αυτό πραγματοποιήθηκαν 7 Δοκιμές με ποικίλους συνδυασμούς θεραπευτικών επεμβάσεων. Το σκεύασμα Vita Feed Gold παρουσίασε υψηλή αποτελεσματικότητα όταν η προσβολή οφείλονταν στο N. apis, ενώ όταν η προσβολή οφείλονταν στο N. ceranae, το Vita Feed Gold παρουσίασε πολύ χαμηλότερη αποτελεσματικότητα. Η μόνη σημαντική στατιστικά διαφορά που παρουσιάστηκε μεταξύ των επεμβάσεων με Fumidil B σε σχέση με τις άλλες θεραπευτικές επεμβάσεις στις Δοκιμές που εφαρμόστηκε αυτό είναι στη δοκιμή 3 με την επέμβαση με σκόρδο. Το Nosestat και το Σκόρδο παρουσίασαν τα χαμηλότερα ποσοστά αποτελεσματικότητας από όλους τους υπόλοιπους θεραπευτικούς παράγοντες των Δοκιμών που εφαρμόστηκαν. Δεν παρουσιάστηκαν εμφανείς παρενέργειες. Επίσης, πραγματοποιήθηκαν 4 πειράματα διαφορετικού τρόπου δειγματοληψίας το καθένα προκειμένου να διερευνηθεί η παραλλακτικότητα της ασθένειας σε μέλισσες που συλλέχθηκαν από διάφορα σημεία του εσωτερικού και εξωτερικού χώρου της κυψέλης σε συγκεκριμένο και σε διαδοχικά χρονικά διαστήματα. Τα αποτελέσματα έδειξαν ότι υπάρχει σημαντική παραλλακτικότητα στην προσβολή από το παράσιτο N. ceranae που ανιχνεύεται στο επίπεδο της δεκάδας μελισσών ενός μελισσιού και προκειμένου για τη διάγνωση της ασθένειας από Nosema ceranae, πιθανόν να φαίνεται επαρκές να συλλέγονται 60 μέλισσες από την είσοδο (νεκρές ή συλλέκτριες) ή 10 μέλισσες από κάθε πλαίσιο από το εσωτερικό της κυψέλης κατά τις μεσημεριανές ώρες και να αναλύεται το σύνολο του δείγματος. Ακόμη, ερευνήθηκε η διατηρησιμότητα σπορίων Νοσεμίασης σε νερό. Για το σκοπό αυτό το ένα δείγμα τοποθετήθηκε στον καταψύκτη και τα άλλα δύο στη συντήρηση. Τα αποτελέσματα κατέδειξαν ότι η διατήρηση των σπορίων σε νερό στη συντήρηση στους 9 – 12 οC και στην κατάψυξη από τους -20 οC έως τους -34,3 οC, δεν επηρεάζει τον αριθμό των σπορίων που φαίνονται. Τέλος, ερευνήθηκε κατά πόσο μπορεί να επιτευχθεί έλεγχος βιωσιμότητας των σπορίων του N. ceranae σε εργαστηριακές συνθήκες και με βάση τις δοκιμές που πραγματοποιήθηκαν συντάχθηκε πρωτόκολλο που οδήγησε στη χρώση των σπορίων.
description: In this paper is examined initially the therapeutical action of Vita Feed Gold and Fumidil B in syrup and candy, of Nosestat in syrup and of Garlic in candy (Fumidil B has been used for comparison reasons exclusively) and their likely side effects on bees (by counting the change in the number of brood and population frames, feed intake and number of dead bees in front of the hive) in order to be used therapeutically in the hive. For this reason have been realized 7 Trials containing various combinations of therapeutical interventions. Vita Feed Gold preparation exhibited high efficacy against N. apis and much lower efficacy against N. ceranae. The only significant difference between the efficacy of Fumidil B preparation and the other therapeutical interventions in the Trials that the former was applied was in Trial 3 in relation with the garlic intervention. Nosestat and Garlic preparations exhibited the lowest efficacy between the other therapeutical interventions that were applied. There were no obvious side effects. Moreover, 4 more experiments have been taken place of different sampling method in order to be examined the variation of Nosemosis in bees collected from various sites inside and outside the hive at specific or seriatic timepoints. The results showed that there is significant variation in the number of N. ceranae spores per bee in the sample of ten bees and in order to detect Nosema ceranae in the hive it seems to be enough to be collected 60 bees from the hive entrance (dead or alive) or 10 bees from each frame through the noon hours and to be analysed the total of the collected bees together. Also it has been investigated the preservation ability of Nosemosis spores in water. For this reason, one sample was placed in the freezer and the other two samples in the refrigerator. The results showed that the preservation of Nosemosis spores in water in the refrigerator between 9 – 12 οC and in the freezer between -20 οC and -34,3 οC does not affect the number of spores that can be seen. Finally, it was investigated the capability of in vitro spore viability testing of N. ceranae spores. Based on the Trials that had been made, it was composed a protocol for Nosemosis spores coloring.